pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 6/2551

 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สิน

ของลูกค้าที่ผู้รับฝากทรัพย์สินรับฝากไว้

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 137 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งตามมาตรา 29 ประกอบมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้

 ข้อ 1 ให้เพิ่มความต่อไปนี้เป็นบทนิยามคําว่า “กองทุนสํารองเลี้ยงชีพที่มีหลายนโยบายการลงทุน” “กองทุนสํารองเลี้ยงชีพนายจ้างเดียว” และ “กองทุนสํารองเลี้ยงชีพหลายนายจ้าง” ก่อนบทนิยามคําว่า “ลูกค้า” ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 32/2547 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ (ฉบับที่ 2) ลงวันที่ 16 กรกฎาคม พ.ศ. 2547

““กองทุนสํารองเลี้ยงชีพที่มีหลายนโยบายการลงทุน” หมายความว่า กองทุนสํารองเลี้ยงชีพที่มีนโยบายการลงทุนมากกว่าหนึ่งนโยบายโดยอาจจัดตั้งเป็นกองทุนสํารองเลี้ยงชีพนายจ้างเดียวหรือกองทุนสํารองเลี้ยงชีพหลายนายจ้างก็ได้

“กองทุนสํารองเลี้ยงชีพนายจ้างเดียว” หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างเพียงรายเดียว

 “กองทุนสํารองเลี้ยงชีพหลายนายจ้าง” หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างหลายราย”

 ข้อ 2 ให้เพิ่มความต่อไปนี้เป็นข้อ 16/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน.27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 

 “ข้อ 16/1 ในการรับฝากทรัพย์สินของลูกค้าที่เป็นกองทุนสํารองเลี้ยงชีพที่มีหลายนโยบาย การลงทุน ให้ผู้รับฝากทรัพย์สินดําเนินการตามหลักเกณฑ์ที่กําหนดไว้ในข้อ 3 ข้อ 4 ข้อ 10 ข้อ 11 ข้อ 12 ข้อ 13 ข้อ 14 และข้อ 16 แห่งประกาศฉบับนี้โดยแยกตามรายนโยบายการลงทุนของลูกค้าเพิ่มเติมด้วย”

 ข้อ 3 ประกาศนี้ให้ใช้บังคับตั้งแต่วันที่ 15 กุมภาพันธ์ พ.ศ. 2551 เป็นต้นไป

 ประกาศ ณ วันที่ 4 กุมภาพันธ์ พ.ศ. 2551 

(นายธีระชัย ภูวนาถนรานุบาล) 

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์

หมายเหตุ : เหตุผลในการออกประกาศฉบับนี้ คือ เพื่อให้มีบทบัญญัติรองรับการรับฝากทรัพย์สินของกองทุนสํารองเลี้ยงชีพที่มีหลายนโยบายการลงทุนตามพระราชบัญญัติกองทุนสํารองเลี้ยงชีพ (ฉบับที่ 3) พ.ศ. 2550 จึงจําเป็นต้องออกประกาศฉบับนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 40/2557

เรื่อง  หลักเกณฑ์ เงื่อนไข และวิธีการดําเนินการเกี่ยวกับทรัพย์สิน  
ของลูกค้าที่ผู้รับฝากทรัพย์สินรับฝากไว้  
(ฉบับที่ 5)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในมาตรา 137 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542  สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกข้อ 15 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2543  เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19 มิถุนายน พ.ศ. 2543 


ข้อ ๒ ประกาศนี้ให้ใช้บังคับตั้งแต่วันที่ 16 มกราคม พ.ศ. 2558  เป็นต้นไป


ผู้มีอํานาจลงนาม - ประกาศ  ณ วันที่  23 ธันวาคม พ.ศ. 2557

 

 

 

 

(นายวรพล  โสคติยานุรักษ์)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข/น. 56/2552

เรื่อง หลักเกณฑ์ เงื่อนไข และวิธีการโฆษณาเพื่อส่งเสริม  
การขายหน่วยลงทุนและการให้บริการที่เกี่ยวข้อง  
กับการจัดการกองทุน 

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 19(6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้

 ข้อ 1 ให้ยกเลิกความใน (4) ของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 10/2552 เรื่อง หลักเกณฑ์ เงื่อนไข และวิธีการโฆษณาเพื่อส่งเสริมการขายหน่วยลงทุนและการให้บริการที่เกี่ยวข้องกับการจัดการกองทุน ลงวันที่ 20 เมษายน พ.ศ. 2552 และให้ใช้ความต่อไปนี้แทน

 “(4) ในกรณีที่เป็นกองทุนรวมอสังหาริมทรัพย์ที่ระบุเฉพาะเจาะจงตาม (1) (ข) ตัวเลขประมาณการตาม (3) ต้องไม่เกินกว่าหนึ่งรอบระยะเวลาบัญชี ทั้งนี้ หากการลงทุนของกองทุนรวมอสังหาริมทรัพย์ดังกล่าวเป็นการลงทุนในสิทธิการเช่า ต้องแสดงให้เห็นอย่างชัดเจนด้วยว่าตัวเลขประมาณการนั้นไม่รวมส่วนที่เป็นเงินลงทุนของผู้ถือหน่วยลงทุน”

 ข้อ 2 ให้ยกเลิกความใน (ข) ของ (7) ในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 10/2552 เรื่อง หลักเกณฑ์ เงื่อนไข และวิธีการโฆษณาเพื่อส่งเสริมการขายหน่วยลงทุนและการให้บริการที่เกี่ยวข้องกับการจัดการกองทุน ลงวันที่ 20 เมษายน พ.ศ. 2552 และให้ใช้ความต่อไปนี้แทน

 “(ข) กรณีที่เป็นกองทุนรวมอสังหาริมทรัพย์ที่ระบุเฉพาะเจาะจงตาม (1) (ข) ให้มีข้อความประกอบว่า “อัตราเงินปันผลดังกล่าวคํานวณจากราคาเสนอขายหน่วยลงทุน ณ ราคาที่ .......................... บาท และจากอัตราการให้เช่าพื้นที่ ที่ ....% ซึ่งเป็นเพียงการแสดงการประมาณการสําหรับหนึ่งรอบระยะเวลาบัญชี สิ้นสุด ณ วันที่...............................................และไม่อาจรับรองผลได้”

 ข้อ 3 ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2552 เป็นต้นไป

 ประกาศ ณ วันที่ 29 ตุลาคม พ.ศ. 2552 

 (นายธีระชัย ภูวนาถนรานุบาล)

 เลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

หมายเหตุ : เหตุผลในการออกประกาศฉบับนี้ คือ เพื่อปรับปรุงให้การโฆษณาที่มีข้อมูลเกี่ยวกับตัวเลขประมาณการผลตอบแทนในอนาคตของกองทุนรวมอสังหาริมทรัพย์ที่ระบุเฉพาะเจาะจงแสดงตัวเลขที่สะท้อนจากรายได้และค่าใช้จ่ายของกองทุนรวมอสังหาริมทรัพย์ที่เป็นปัจจุบันยิ่งขึ้น จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข/น. 1/2556  
เรื่อง  หลักเกณฑ์ เงื่อนไข และวิธีการโฆษณาเพื่อส่งเสริม  
การขายหน่วยลงทุนและการให้บริการที่เกี่ยวข้อง

กับการจัดการกองทุน  
(ฉบับที่ 3 )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อาศัยอํานาจตามความในข้อ 19(6) แห่งประกาศคณะกรรมการกํากับตลาดทุน ที่ ทน. 27/2552  เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552  สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกความใน (3) ของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 10/2552  เรื่อง หลักเกณฑ์ เงื่อนไข และวิธีการโฆษณาเพื่อส่งเสริมการขายหน่วยลงทุนและการให้บริการที่เกี่ยวข้องกับการจัดการกองทุน ลงวันที่ 20 เมษายน พ.ศ. 2552  และให้ใช้ความต่อไปนี้แทน

“(3)  ตัวเลขประมาณการผลตอบแทนในอนาคต หรืออัตรารับซื้อคืนหน่วยลงทุนตามคําสั่งล่วงหน้าซึ่งระบุเวลาแน่นอน ต้องไม่มีลักษณะที่โดดเด่นเกินกว่าข้อมูลอื่นในการโฆษณานั้น”


ข้อ ๒ ให้ยกเลิกความใน (4) ของข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 10/2552  เรื่อง หลักเกณฑ์ เงื่อนไข และวิธีการโฆษณาเพื่อส่งเสริมการขายหน่วยลงทุนและการให้บริการที่เกี่ยวข้องกับการจัดการกองทุน ลงวันที่ 20 เมษายน พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 56/2552  เรื่อง หลักเกณฑ์ เงื่อนไข และวิธีการโฆษณาเพื่อส่งเสริมการขายหน่วยลงทุนและการให้บริการที่เกี่ยวข้องกับการจัดการกองทุน (ฉบับที่ 2) ลงวันที่ 29 ตุลาคม พ.ศ. 2552  และให้ใช้ความต่อไปนี้แทน

                   “(4)  การนําเสนอตัวเลขประมาณการผลตอบแทนของกองทุนรวมอสังหาริมทรัพย์ที่ระบุเฉพาะเจาะจงตาม (1) (ข) ต้องเป็นไปตามหลักเกณฑ์ดังต่อไปนี้

(ก) แสดงในรูปอัตราเงินปันผล โดยข้อมูลที่ใช้ในการจัดทําอัตราเงินปันผล

ดังกล่าวต้องมาจากประมาณการงบการเงินที่ผ่านการพิจารณาจากผู้สอบบัญชีว่าสอดคล้องกับนโยบายการบัญชีและมาตรฐานการบัญชีที่กองทุนต้องปฏิบัติ

(ข)  ข้อมูลที่ใช้ในการประมาณการต้องเป็นข้อมูลที่คาดว่าจะเกิดขึ้นในระหว่างรอบปีบัญชีที่มีการโฆษณาประมาณการดังกล่าว โดยบริษัทจัดการอาจใช้ข้อมูลที่คาดว่าจะเกิดขึ้นในรอบปีบัญชีถัดไปด้วยก็ได้ แต่ต้องไม่เกินหนึ่งรอบปีบัญชี

(ค)  ในกรณีที่กองทุนรวมอสังหาริมทรัพย์ดังกล่าวมีนโยบายการลงทุนในสิทธิการเช่า ต้องแสดงให้เห็นอย่างชัดเจนด้วยว่าตัวเลขประมาณการไม่รวมส่วนที่เป็นเงินคืนทุน”


ข้อ ๓ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2556  เป็นต้นไป


ผู้มีอํานาจลงนาม - ประกาศ  ณ วันที่ 22 มกราคม พ.ศ. 2556                   

 

 

 

                                                         (นายวรพล  โสคติยานุรักษ์)

                                                                  เลขาธิการ  
                                       สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  28/2551

เรื่อง  หลักเกณฑ์ เงื่อนไข และวิธีการในการแต่งตั้งและ

การปฏิบัติหน้าที่ของผู้จัดการกองทุน

(ฉบับที่ 2)

 

                   อาศัยอํานาจตามความในข้อ 2(2) แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 ซึ่งแก้ไขเพิ่มเติมโดยประกาศคณะกรรมการกํากับตลาดทุนที่ ทน. 11/2551 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 16 พฤษภาคม พ.ศ. 2551 สํานักงานออกข้อกําหนดไว้ดังต่อไปนี้


ข้อ ๑ ให้ยกเลิกบทนิยามคําว่า “สถาบันฝึกอบรม” ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2550 เรื่อง หลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการกองทุน ลงวันที่ 17 ตุลาคม พ.ศ. 2550 และให้ใช้ความต่อไปนี้แทน

                    “ “สถาบันฝึกอบรม”  หมายความว่า สถาบันพัฒนาความรู้ตลาดทุน และสถาบัน

ฝึกอบรมอื่นที่สํานักงานให้การยอมรับ”


ข้อ ๒ ให้ยกเลิกความใน 1. ของข้อ 7 (1)(ข) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2550 เรื่อง หลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการกองทุน ลงวันที่ 17 ตุลาคม พ.ศ. 2550 และให้ใช้ความต่อไปนี้แทน

                   “1.  ทดสอบผ่านหลักสูตร Chartered Financial Analyst (CFA) หรือ Certified Investment and Securities Analyst (CISA) ระดับหนึ่ง หรือหลักสูตรอื่นใดที่เทียบเท่าตามที่สํานักงานให้ความเห็นชอบ และมีประสบการณ์การทํางานด้านการลงทุนในหลักทรัพย์ การบริหารความเสี่ยงเกี่ยวกับการลงทุนในหลักทรัพย์ หรือการวิเคราะห์หลักทรัพย์ เป็นระยะเวลารวมกันไม่น้อยกว่าสองปีในช่วงระยะเวลาห้าปีก่อนวันยื่นคําขอ”


ข้อ ๓ ให้ยกเลิกความใน (2) ของข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2550 เรื่อง หลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการกองทุน ลงวันที่ 17 ตุลาคม พ.ศ. 2550 และให้ใช้ความต่อไปนี้แทน

                   “(2)  มีประสบการณ์การทํางานด้านการลงทุนในหลักทรัพย์ การบริหารความเสี่ยงเกี่ยวกับการลงทุนในหลักทรัพย์ หรือการวิเคราะห์หลักทรัพย์ เป็นระยะเวลารวมกันไม่น้อยกว่าสองปีในช่วงระยะเวลาห้าปีก่อนวันยื่นเอกสารหรือหลักฐานแสดงการมีประสบการณ์ดังกล่าว” 


ข้อ ๔ ประกาศนี้ให้ใช้บังคับตั้งแต่วันที่  1 พฤศจิกายน  พ.ศ. 2551  เป็นต้นไป


ผู้มีอํานาจลงนาม -                                       ประกาศ  ณ วันที่  15  ตุลาคม พ.ศ. 2551 

                                                

 

 

                                                          (นายธีระชัย ภูวนาถนรานุบาล)

                                                                   เลขาธิการ

                             สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เพื่อรองรับการขยายตัวของธุรกิจจัดการลงทุนที่มีอย่างต่อเนื่อง และป้องกันการขาดแคลนบุคลากรที่ทําหน้าที่เป็นผู้จัดการกองทุน จึงเห็นควรผ่อนคลายคุณสมบัติของผู้ขอความเห็นชอบเป็นผู้จัดการกองทุนเป็นบางประการ
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 16 /2555

เรื่อง  หลักเกณฑ์ เงื่อนไข และวิธีการในการแต่งตั้งและ  
การปฏิบัติหน้าที่ของผู้จัดการกองทุน 

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                    อาศัยอํานาจตามความในข้อ 3(2) แห่งประกาศคณะกรรมการกํากับตลาดทุน ที่ ทน. 27/2552  เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552  สํานักงานออกข้อกําหนดไว้ดังต่อไปนี้


ข้อ ๑ ให้เพิ่มความต่อไปนี้เป็นข้อ 18/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการแต่งตั้งและการปฏิบัติหน้าที่ของผู้จัดการกองทุน พ.ศ. 2552 ลงวันที่ 14 ตุลาคม พ.ศ. 2552


ข้อ ๑๘/๑ ให้บุคคลที่ได้รับความเห็นชอบให้เป็นบุคคลที่มีรายชื่อในทะเบียนผู้มีคุณสมบัติเป็นผู้จัดการกองทุนที่การให้ความเห็นชอบสิ้นสุดลงในวันที่ 31 ธันวาคม พ.ศ. 2554 ตามข้อ 18  และประสงค์จะได้รับความเห็นชอบต่อไป  ให้บุคคลนั้นยื่นคําขอความเห็นชอบตามแบบและวิธีการที่กําหนดไว้ในข้อ 6 ภายในวันที่ 31 ธันวาคม พ.ศ. 2555  และสํานักงานจะให้ความเห็นชอบต่อเมื่อบุคคลดังกล่าวปฏิบัติตามหลักเกณฑ์ดังต่อไปนี้

                   (1)  เข้ารับการอบรมตามข้อ 7(1) โดยอนุโลม และยื่นหลักฐานหรือเอกสารอ้างอิงการเข้ารับการอบรมดังกล่าวมาพร้อมกับการยื่นคําขอความเห็นชอบ

                   (2)  มีประสบการณ์การทํางานด้านการลงทุนในหลักทรัพย์ การบริหารความเสี่ยงเกี่ยวกับการลงทุนในหลักทรัพย์ หรือการวิเคราะห์หลักทรัพย์ เป็นระยะเวลารวมกันไม่น้อยกว่าสองปีในช่วงระยะเวลาห้าปีก่อนวันยื่นเอกสารหรือหลักฐานแสดงการมีประสบการณ์ดังกล่าว

                   (3)  ไม่มีลักษณะต้องห้ามตามประกาศคณะกรรมการกํากับตลาดทุนว่าด้วยลักษณะต้องห้ามของบุคลากรในธุรกิจตลาดทุน  และ

                   (4) ชําระค่าธรรมเนียมการยื่นคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล 

การจดทะเบียน และการยื่นคําขอต่าง ๆ” 


ข้อ ๒ ประกาศนี้ให้ใช้บังคับตั้งแต่วันที่ 1 สิงหาคม พ.ศ. 2555  เป็นต้นไป


ผู้มีอํานาจลงนาม -                              ประกาศ ณ  วันที่  13 กรกฎาคม พ.ศ. 2555

 

 

 

                                                           (นายวรพล  โสคติยานุรักษ์)

                                                                     เลขาธิการ

                                         สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  46/2549

เรื่อง  หลักเกณฑ์และวิธีการในการจัดให้มีทะเบียนผู้ถือหลักทรัพย์

และการลงทะเบียนการโอนหลักทรัพย์

(ฉบับที่ 2)  
                                             

                    อาศัยอํานาจตามความในมาตรา 50 และมาตรา 53 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 8 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 1/2537 เรื่อง หลักเกณฑ์และวิธีการในการจัดให้มีทะเบียนผู้ถือหลักทรัพย์ และการลงทะเบียนการโอนหลักทรัพย์ ลงวันที่ 1 กุมภาพันธ์ พ.ศ. 2537 และให้ใช้ความต่อไปนี้แทน

“ข้อ 8  เมื่อบริษัทจะงดรับการลงทะเบียน ให้บริษัทแจ้งการงดรับการลงทะเบียนนั้นเป็นการล่วงหน้าไม่น้อยกว่าเจ็ดวันทําการก่อนวันงดรับการลงทะเบียนวันแรก ต่อสมาคมตลาดตราสารหนี้ไทยในกรณีเป็นหลักทรัพย์ประเภทหุ้นกู้ที่ขึ้นทะเบียนกับสมาคมดังกล่าว หรือต่อตลาดหลักทรัพย์แห่งประเทศไทยในกรณีเป็นหลักทรัพย์ประเภทใบสําคัญแสดงสิทธิที่จะซื้อหุ้นหรือใบสําคัญแสดงสิทธิที่จะซื้อหุ้นกู้ที่เป็นหลักทรัพย์จดทะเบียน

ในกรณีเป็นหุ้นกู้ที่มิได้ขึ้นทะเบียนกับสมาคมตลาดตราสารหนี้ไทย หรือกรณีเป็นใบสําคัญแสดงสิทธิที่จะซื้อหุ้นหรือใบสําคัญแสดงสิทธิที่จะซื้อหุ้นกู้ที่มิใช่หลักทรัพย์จดทะเบียน ให้บริษัทประกาศการงดรับการลงทะเบียนให้ผู้ถือหลักทรัพย์ทราบเป็นการล่วงหน้าไม่น้อยกว่าสิบสี่วันก่อนวันงดรับการลงทะเบียน ณ สํานักงานใหญ่ของบริษัท และหากใบสําคัญแสดงสิทธิที่จะซื้อหุ้นหรือใบสําคัญแสดงสิทธิที่จะซื้อหุ้นกู้ดังกล่าวได้มีการเสนอขายต่อประชาชนโดยบริษัทหรือผู้ถือหลักทรัพย์ได้ยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนต่อสํานักงาน บริษัทต้องประกาศการงดรับการลงทะเบียนนั้นในหนังสือพิมพ์ท้องถิ่นอย่างน้อยหนึ่งฉบับด้วย”


ข้อ ๒ ประกาศนี้ให้มีผลใช้บังคับตั้งแต่วันที่ 1 มกราคม พ.ศ. 2550 เป็นต้นไป


ผู้มีอํานาจลงนาม - ประกาศ  ณ  วันที่  20 ธันวาคม พ.ศ. 2549         

 

                                                          (นายธีระชัย  ภูวนาถนรานุบาล)

                                                                      เลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ.  9 /2554

เรื่อง  หลักเกณฑ์และวิธีการในการจัดให้มีทะเบียนผู้ถือหลักทรัพย์  
และการลงทะเบียนการโอนหลักทรัพย์   
(ฉบับที่  3 )

\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในมาตรา 50 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมายสํานักงานออกข้อกําหนดไว้ดังต่อไปนี้


ข้อ ๑ ให้ยกเลิกความในข้อ 11 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 1/2537  เรื่อง หลักเกณฑ์และวิธีการในการจัดให้มีทะเบียนผู้ถือหลักทรัพย์ และการลงทะเบียนการโอนหลักทรัพย์  ลงวันที่ 1 กุมภาพันธ์ พ.ศ. 2537  และให้ใช้ความต่อไปนี้แทน

                   “ข้อ 11  ในกรณีที่เป็นการเสนอขายหลักทรัพย์ต่อผู้ลงทุนในต่างประเทศทั้งจํานวน ให้บริษัทจัดให้มีทะเบียนหลักทรัพย์ที่เป็นไปตามกฎหมายของประเทศที่เสนอขายหลักทรัพย์ โดยบริษัทอาจมอบหมายให้บุคคลที่เป็นนายทะเบียนหลักทรัพย์ได้โดยชอบตามกฎหมายของประเทศที่เสนอขายหลักทรัพย์ดังกล่าว เป็นผู้ดําเนินการให้มีทะเบียนหลักทรัพย์ได้”


ข้อ ๒ ประกาศนี้ให้ใช้บังคับตั้งแต่วันที่  16 กุมภาพันธ์ พ.ศ. 2554  เป็นต้นไป


ผู้มีอํานาจลงนาม - ประกาศ  ณ วันที่  9 กุมภาพันธ์ พ.ศ. 2554                        

 

 

 

                                                     (นายธีระชัย  ภูวนาถนรานุบาล)

                                                                 เลขาธิการ

                                     สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เหตุผลในการออกประกาศฉบับนี้ คือ เพื่อปรับปรุงข้อกําหนดเกี่ยวกับการจัดทํา  
ทะเบียนหลักทรัพย์สําหรับกรณีเป็นการเสนอขายหลักทรัพย์ให้แก่ผู้ลงทุนในต่างประเทศ  
ทั้งจํานวนให้มีความสะดวกและสอดคล้องตามกฎหมายของประเทศที่เสนอขายหลักทรัพย์  
จึงจําเป็นต้องออกประกาศนี้
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข. 10/2549

เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า  
และมาตรฐานการปฏิบัติงาน 

(ฉบับที่ 2)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 และข้อ 2(2) และข้อ 11 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2547 เรื่อง หลักเกณฑ์การจัดการเงินทุนสัญญาซื้อขายล่วงหน้า ลงวันที่ 16 เมษายน พ.ศ. 2547 สํานักงาน ก.ล.ต. ออกข้อกําหนดไว้ดังต่อไปนี้

 ข้อ 1 ให้ยกเลิกบทนิยามคําว่า “ผู้ติดต่อกับผู้ลงทุนในสัญญาซื้อขายล่วงหน้า” ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน ลงวันที่ 28 กันยายน พ.ศ. 2548 และให้ใช้ความต่อไปนี้แทน

 ““ผู้ติดต่อกับผู้ลงทุนในสัญญาซื้อขายล่วงหน้า” หมายความว่า ผู้ทําหน้าที่ติดต่อ ชักชวน ให้คําแนะนํา หรือวางแผน เกี่ยวกับการซื้อขายหรือการลงทุนในสัญญาซื้อขายล่วงหน้าแก่ผู้ลงทุน ซึ่งมี 2 ประเภท ได้แก่ ผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข” 

 ข้อ 2 ให้ยกเลิกความในข้อ 9 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน ลงวันที่ 28 กันยายน พ.ศ. 2548 และให้ใช้ความต่อไปนี้แทน

 “ข้อ 9 ในการทําหน้าที่ติดต่อ ชักชวน ให้คําแนะนํา หรือวางแผน เกี่ยวกับการซื้อขายหรือการลงทุนในสัญญาซื้อขายล่วงหน้า หรือทําการวิเคราะห์คุณค่าหรือความเหมาะสมในการซื้อขายหรือการลงทุนในสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้า ให้แก่ผู้ลงทุน ผู้ติดต่อกับผู้ลงทุนในสัญญาซื้อขายล่วงหน้าต้องไม่ตั้งให้บุคคลอื่นทําการหรือปฏิบัติหน้าที่ดังกล่าวแทนตน”

 ข้อ 3 ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2549 เป็นต้นไป

 ประกาศ ณ วันที่ 31 มีนาคม พ.ศ. 2549

(นายประสงค์ วินัยแพทย์)

รองเลขาธิการ

รักษาการแทนเลขาธิการ

 สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สข.  41/2549

เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า  
และมาตรฐานการปฏิบัติงาน

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_

                   อาศัยอํานาจตามความในข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547  และข้อ 2(2) และข้อ 11 วรรคสอง แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2547 เรื่อง หลักเกณฑ์การจัดการเงินทุนสัญญาซื้อขายล่วงหน้า  ลงวันที่ 16 เมษายน พ.ศ. 2547 สํานักงาน ก.ล.ต. ออข้อกําหนดไว้ดังต่อไปนี้


ข้อ ๑ ให้ยกเลิกความในข้อ 15 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 เรื่อง  การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน  ลงวันที่ 28 กันยายน พ.ศ. 2548  และให้ใช้ความต่อไปนี้แทน

“ข้อ 15   การให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ตามข้อ 13  ให้สิ้นสุดในวันที่ 1 กรกฎาคม พ.ศ. 2550 และการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ตามข้อ 14 ให้สิ้นสุดในวันที่ 1 มกราคม  พ.ศ. 2550”


ข้อ ๒ ให้ยกเลิกตารางคุณสมบัติของผู้ขอความเห็นชอบเป็นผู้ติดต่อกับผู้ลงทุน   ในสัญญาซื้อขายล่วงหน้าประเภท ก ตามข้อ 4 วรรคหนึ่งของประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 ที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข. 25/2548 เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน ลงวันที่ 28 กันยายน พ.ศ. 2548  และให้ใช้ตารางที่แนบท้ายประกาศนี้แทน 


ผู้มีอํานาจลงนาม - ประกาศ   ณ  วันที่ 19 ธันวาคม พ.ศ. 2549

 

                                                         (นายธีระชัย  ภูวนาถนรานุบาล)

                                                                      เลขาธิการ

                                        สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ - เหตุผลในการออกประกาศฉบับนี้ คือ  เนื่องจากระยะเวลาการให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ตามบทเฉพาะกาลจะสิ้นสุดลงในวันที่ 31 ธันวาคม พ.ศ. 2549 และการดําเนินการขอความเห็นชอบตามหลักเกณฑ์ที่มีในปัจจุบัน ผู้ขอความเห็นชอบต้องใช้เวลาเตรียมตัวระยะหนึ่ง ซึ่งมีผลทําให้จํานวนผู้ติดต่อกับผู้ลงทุนดังกล่าวไม่เพียงพอต่อการรองรับธุรกรรมตามสัญญาซื้อขายล่วงหน้าในปี พ.ศ. 2550 สมควรขยายระยะเวลาการให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้าประเภท ก ออกไปอีก  และโดยที่เป็นการสมควรแก้ไขเพิ่มเติมคุณสมบัติของผู้ขอความเห็นชอบเป็นผู้ติดต่อกับผู้ลงทุนดังกล่าว เพื่อเพิ่มทางเลือกในการขอความเห็นชอบให้เหมาะสมยิ่งขึ้น  จึงจําเป็นต้องออกประกาศนี้